أوقف أكل أزاااااااااااااااي؟؟؟؟؟؟
أول حاجة تعرف أنت بتاكل ليه .. ايه الدور اللي بيلعبه الأكل في حياتك؟ هل بتشعر بالوحدة، أو الفراغ، أو الملل، أو ... حاول تشوف ايه المواقف اللي بيجيلك فيه نهم جامد. وفي المواقف دي فكّر نفسك بده، اتمشى أو العب رياضة، أو خد قطعة صغيرة واحدة شوكولاته، والعب رياضة. ولو مش قادر خالص يبقى بلاش شيكولاته وخد فايش سن بكوب شاي، دي هتعملها ٧٠ سعرة تقريباً، واتصرف في إنك مش هتاكل غير كدة لحد معاد الوجبة اللي بعدها، وممكن تكلم حد ناضج وتشاركه باحتياجك وإنك محتاج دعمه عشان تكمل. دي الخطوة الأولى، الخطوة التانية إنك تكتب محفّزات الحمية. ليه هتعمل حمية ناجحة؟ هل صورتك الذاتية محتاجة ده؟ هل حياتك العاطفية مطالبة بده؟😁 المهم حط دوافع ومحفزات قوية. الخطوة التالتة: انزل العب رياضة بجانب النظام الغذائي. الخطوة الرابعة: غير نظام حياتك الغذائي. لازماً ولابد.!! فطارك لا يتعدى الـ٣٠٠ سعرة حرارية. عشاك لا يتعدى الـ٢٠٠ سعرة. ويتبقى لك من ١٠٠٠ لـ١٥٠٠ سعرة وزعهم ما بين الاتنين. طبعاً ده مش ريچيم ده أسلوب حياة صحي بس. حاول تستبدل سكرك العادي بسكر عديم السعرات، ودخل البدائل قليلة السعرات ومنزوعة الدسم مكان المقابلات بتاعتها.